შკედერი
შკედერი — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს მდინარეების ენგურისა და ხალდეჭალის წყალგამყოფზე, კარეტის ქედზე. სიმაღლე ზღვის დონიდან 3132 მ. აქვს კონუსური ფორმა, მკვეთრადაა ამაღლებული ირგვლივ მდებარე მოვაკებული ზედაპირიდან. აგებულია ზედა-იურული მერგელოვანი ფიქლებით, კირქვებითა და ქვიშაქვებით. დასავლეთი კალთა ციცაბოა, აღმოსავლეთი — დამრეცი. შემოსილია ალპური მცენარეულობით.